rejauldu/bengali-wikipedia huggingface dataset:
পাকিস্তান মহিলা ক্রিকেট দল পেশাদার ক্রিকেট দল হিসেবে পাকিস্তানের পক্ষে মহিলাদের আন্তর্জাতিক ক্রিকেট খেলায় অংশগ্রহণ করছে। ২০১০ সালের এশিয়ান গেমসে স্বর্ণপদক জয়লাভ একমাত্র দলীয় সাফল্যরূপে বিবেচিত। দলের বর্তমান অধিনায়কের দায়িত্ব পালন করছেন সানা মীর।   ইতিহাস  পাকিস্তানে মহিলাদের ক্রিকেট খেলার ধারণাটি প্রথমবারের মতো দানা বেঁধে ওঠে ১৯৯৬ সালে। শাইজা খান ও শারমীন খান - দুই বোন এ ধারণার প্রবর্তনকারী হিসেবে রয়েছেন। এরজন্যে তাদেরকে আদালতের মুখোমুখি হতে হয়। পাশাপাশি তাদেরকে মৃত্যুর হুমকি পর্যন্ত প্রদান করা হয়। কিন্তু পাকিস্তান সরকার তাদের রক্ষণশীল মনোভাবের কারণে ১৯৯৭ সালে ভারতের বিপক্ষে ক্রিকেট খেলার অনুমতি প্রদান করতে অস্বীকৃতি জানায়। এছাড়াও, ধর্মীয় কারণে ও জনস্বার্থের কথা বিবেচনায় এনে মহিলাদের কোন খেলায় অংশগ্রহণে বিধি-নিষেধ আরোপ করা হয়।   আন্তর্জাতিক ক্রিকেট  ১৯৯৭ সালে পাকিস্তান দল প্রথমবারের মতো নিউজিল্যান্ড ও অস্ট্রেলিয়া দলের বিপক্ষে মহিলাদের ক্রিকেটে অংশগ্রহণ করে। কিন্তু ঐ সফরের তিনটি একদিনের আন্তর্জাতিকেই দলটি পরাজিত হয়েছিল। এরপর ঐ বছরের শেষদিকে ভারতে অনুষ্ঠিত মহিলাদের ক্রিকেট বিশ্বকাপে অংশগ্রহণের জন্য দলটিকে আমন্ত্রণ জানানো হয়। প্রতিযোগিতার পাঁচটি খেলাতেই তারা হেরে যায় ও ১১দলের অংশগ্রহণে বিশ্বকাপ ক্রিকেটে সর্বশেষ স্থান দখল করে। পরের বছর শ্রীলঙ্কা সফরে তিনটি ওডিআই এবং একমাত্র টেস্ট খেলায় অংশগ্রহণ করলেও পরাজিত হয়।   বর্তমান আন্তর্জাতিক র‌্যাঙ্কিং  আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।   বর্তমান দল  thumb|150px|পাকিস্তান মহিলা ক্রিকেট দলের অধিনায়ক সানা মীর।  ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাকিস্তান মহিলা দলের সদস্যদের তালিকা নিম্নরূপ:   সানা মীর (অঃ)  বিসমাহ মারুফ (সহঃ অঃ)  নায়েন আবিদি  মুনিবা আলী  সিদরা আমীন  আনাম আমিন  আইমান আনোয়ার  গুলাম ফাতিমা  জাভেরীয়া খান  নাহিদা খান  সিদ্রা নওয়াজ (উইঃ)  আলিয়া রিয়াজ  নাশ্রা সান্ধু  রাবিয়া শাহ  মহম তারিক  সাদিয়া ইউসুফ  আয়েশা জাফর  মানচিত্রে   তথ্যসূত্র    বহিঃসংযোগ   Pakistan Cricket Board   Pakistan Women's Cricket Team Probables   Yahoo! Cricket – Pakistan's Women Cricket Team  Pakistan's Women Cricket Team in ICC World Cup Qualifier  বিষয়শ্রেণী:জাতীয় নারী ক্রিকেট দল বিষয়শ্রেণী:পাকিস্তানে ক্রিকেট বিষয়শ্রেণী:পাকিস্তানের জাতীয় ক্রীড়া দলসমূহ বিষয়শ্রেণী:আন্তর্জাতিক ক্রিকেটে পাকিস্তান বিষয়শ্রেণী:পাকিস্তানের জাতীয় মহিলা ক্রীড়া দল বিষয়শ্রেণী:১৯৯৭-এ পাকিস্তানে প্রতিষ্ঠিত
বড়ালব্রীজ রেলওয়ে স্টেশন বাংলাদেশের রাজশাহী  বিভাগের পাবনা জেলার একটি রেলওয়ে স্টেশন।  অবস্থান বড়ালব্রীজ রেলওয়ে স্টেশন পাবনা জেলার ভাঙ্গুড়া উপজেলায় অবস্থিত।  ইতিহাস ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে  বড়ালব্রীজ   রেলওয়ে স্টেশন তৈরী করা হয়।  পরিষেবা বড়ালব্রীজ রেলওয়ে স্টেশনে যাত্রাবিরতি দেওয়া ট্রেনের তালিকা : লালমনি এক্সপ্রেস সিল্কসিটি এক্সপ্রেস ধুমকেতু এক্সপ্রেস পদ্মা এক্সপ্রেস চিত্রা এক্সপ্রেস রাজশাহী এক্সপ্রেস ঢাকা কমিউটার ও   লোকাল ট্রেন।  তথ্যসূত্র  বিষয়শ্রেণী:পাবনা জেলার রেলওয়ে স্টেশন
থাম্ব|এশিয়ার জন্য জাতিসংঘের জিওস্কিম উপঅঞ্চল  নিম্নলিখিতগুলি এশিয়ার জন্য জাতিসংঘ ভূবিন্যাসের একটি বর্ণানুক্রমিক তালিকা  মধ্য এশিয়া    কাজাখস্তান  কিরগিজস্তান  তাজিকিস্তান  তুর্কমেনিস্তান  উজবেকিস্তান   পূর্ব এশিয়া    চীন - চীন এবং তাইওয়ান  হংকং  ম্যাকাও  জাপান  মঙ্গোলিয়া  উত্তর কোরিয়া  দক্ষিণ কোরিয়া   দক্ষিণ এশিয়া   দক্ষিণ এশিয়ায় মোট আটটি দেশ রয়েছে।   আফগানিস্তান  বাংলাদেশ  ভুটান  ভারত  মালদ্বীপ  নেপাল  পাকিস্তান  শ্রীলঙ্কা   দক্ষিণ-পূর্ব এশিয়া    ব্রুনাই  বার্মা (মায়ানমার)  কম্বোডিয়া  ইন্দোনেশিয়া  লাওস  মালয়েশিয়া  ফিলিপাইন  সিঙ্গাপুর  থাইল্যান্ড  পূর্ব তিমুর  ভিয়েতনাম   পশ্চিম এশিয়া    আর্মেনিয়া  আজারবাইজান  বাহরাইন  সাইপ্রাস  জর্জিয়া  ইরাক  ইস্রায়েল  জর্ডান  কুয়েত  লেবানন  ওমান  ফিলিস্তিন অঞ্চল (পশ্চিম তীর এবং গাজা স্ট্রিপ)  কাতার  সৌদি আরব  সিরিয়া  তুরস্ক  সংযুক্ত আরব আমিরাত  ইয়েমেন   আরও দেখুন   জাতিসংঘ ভূবিন্যাস  আফ্রিকার জন্য জাতিসংঘ ভূবিন্যাস  আমেরিকা অঞ্চলের জন্য জাতিসংঘ ভূবিন্যাস  ইউরোপের জন্য জাতিসংঘ ভূবিন্যাস  ওশেনিয়ার জন্য জাতিসংঘ ভূবিন্যাস   তথ্যসূত্র   এশিয়া বিষয়শ্রেণী:এশিয়ার ভূগোল
সুহেইম বিন হামদ স্টেডিয়াম () কাতার এসসি স্টেডিয়াম নামেও পরিচিত, কাতারের দোহায় অবস্থিত একটি বহুমুখী স্টেডিয়াম। বর্তমানে বেশিরভাগ ফুটবল ম্যাচের জন্য ব্যবহৃত হয়, এটি ফুটবল দল কাতার স্পোর্টস ক্লাবের হোম ভেন্যু।   ইতিহাস  স্টেডিয়ামটি ১৯৮৫ সালে খোলা হয়েছিল এবং ১২,০০০ জন ধারণক্ষমতার আসন রয়েছে। ২০১০ সালে, এটি কাতার অ্যাথলেটিক সুপার গ্র্যান্ড প্রিক্সের আয়োজন করে, যা ২০১০ ডায়মন্ড লিগের প্রথম সভা। ২০১১ এএফসি এশিয়ান কাপের কিছু ম্যাচ এই স্টেডিয়ামে অনুষ্ঠিত হয়েছিল। মার্চ ২০১৪ সালে, ঘোষণা করা হয়েছিল যে স্টেডিয়ামটি ২০১৫ আইপিসি অ্যাথলেটিক্স ওয়ার্ল্ড চ্যাম্পিয়নশিপ আয়োজন করবে।   ২০২৪ এএফসি অনূর্ধ্ব-২৩ এশিয়ান কাপ  সুহেইম বিন হামদ স্টেডিয়ামকে ২০২৪ এএফসি অনূর্ধ্ব-২৩ এশিয়ান কাপের জন্য চারটি বিকল্প ভেন্যুর মধ্যে একটি বেছে নেওয়া হয়েছিল।  তথ্যসূত্র   বহিঃসংযোগ   সকারওয়ে প্রোফাইল  বিষয়শ্রেণী:কাতারের ফুটবল স্টেডিয়াম
চরমোনাই জামিয়া রশিদিয়া ইসলামিয়া বরিশাল জেলার চর মোনাই গ্রামে অবস্থিত একটি ইসলামি বিদ্যাপীঠ। ১৯২৪ সালে এই মাদ্রাসাটি প্রতিষ্ঠা করেন সৈয়দ মুহাম্মদ ইসহাক। প্রথমে এটি একটি আলিয়া মাদ্রাসা হিসেবে প্রতিষ্ঠিত হয়েছিল। ১৯৮২ সালে সৈয়দ ফজলুল করিম মাদ্রাসার কওমি শাখা চালু করেন। বর্তমানে কওমি এবং আলিয়া উভয় শাখা চালু রয়েছে। কওমি শাখার মুহতামিম সৈয়দ রেজাউল করিম এবং আলিয়া শাখার অধ্যক্ষ সৈয়দ মোসাদ্দেক বিল্লাহ আল মাদানি। ভারতের আধ্যাত্মিক ব্যক্তিত্ব রশিদ আহমদ গাঙ্গুহির নামানুসারে মাদ্রাসার নামকরণ করা হয়েছে ‘জামিয়া রশিদিয়া’। ২০১৬ সালে আলিয়া শাখাটি বাংলাদেশের শ্রেষ্ঠ শিক্ষাপ্রতিষ্ঠানের পুরস্কার লাভ করে। বাংলাদেশের স্বাধীনতা যুদ্ধের পক্ষে মাদ্রাসাটির গুরুত্বপূর্ণ ভূমিকা ছিল।  ইতিহাস ১৯২৪ সালে এ মাদ্রাসাটি প্রতিষ্ঠার পর থেকে সৈয়দ মুহাম্মদ ইসহাক একাধারে শিক্ষকতা ও পৃষ্ঠপোষকতার দায়িত্ব পালন করেন। এটি ১৯৪৭, ১৯৫৩, ১৯৫৬ ও ১৯৭০ সালে যথাক্রমে দাখিল, আলিম, ফাজিল ও কামিল এর সরকারি মঞ্জুরী লাভ করে। প্রতিষ্ঠার পর থেকে ১৯৪৭ পর্যন্ত সৈয়দ মুহাম্মদ ইসহাক এ মাদ্রাসায় হাদিস, ফিকহ সহ বিভিন্ন বিষয়ে পাঠ দান করেন। তার মৃত্যুবরণের পর তার পুত্র সৈয়দ ফজলুল করিম এ মাদ্রাসার পৃষ্ঠপোষকতার দায়িত্ব পালন করেন। ১৯৮২ সালে তিনি আলিয়ার পাশাপাশি কওমি শাখাও প্রতিষ্ঠা করেন। এ শাখায় দাওরায়ে হাদিস, ফতোয়া বিভাগ, কিতাব বিভাগ, হিফজ বিভাগ, কিরাতুল কুরআন খাছ বিভাগ, কিরাতুল কুরআন আম বিভাগ, রচনা ও প্রকাশনা বিভাগ, প্রশিক্ষণ বিভাগ এবং আদর্শ কুতুব খানা চালু রয়েছে।  জাতীয় শিক্ষা সপ্তাহ-২০১৬ প্রতিযোগিতায় এই মাদ্রাসার আলিয়া শাখা জাতীয় পর্যায়ে প্রথম স্থান অর্জন করেছে। শ্রেষ্ঠ প্রতিষ্ঠান হিসেবে মাদ্রাসার পক্ষে অধ্যক্ষ মাওলানা সৈয়দ মুহাম্মদ মোসাদ্দেক বিল্লাহ আল মাদানি রাষ্ট্রপতির কাছ থেকে সনদ ও গোল্ড মেডেল গ্রহণ করেন।  মুক্তিযুদ্ধে ভূমিকা  সৈয়দ ইসহাকের কাছে মুক্তিযুদ্ধের ৯ নম্বর সেক্টর কমান্ডার মেজর এম এ জলিল ও ক্যাপ্টেন আবদুল লতিফসহ অসংখ্য মুক্তিযোদ্ধা নিয়মিত যাতায়াত করতেন। মুক্তিযুদ্ধের ৯ মাস এই মাদ্রাসাটি মুক্তিযুদ্ধাদের শক্ত ঘাঁটি ছিল। মাদ্রাসার পক্ষ থেকে মুক্তিযুদ্ধাদের জন্য তিনটি কক্ষ ছেড়ে দেওয়া হয়। মাদ্রাসা কর্তৃপক্ষ তাদের যথাসাধ্য আপ্যায়ন করতেন। সৈয়দ ইসহাকের নির্দেশে তার জামাতা ইউসুফ আলী খান সার্বিক ব্যবস্থাপনার দায়িত্বে নিয়োজিত ছিলেন। তিনি মুক্তিযুদ্ধাদের ‘কাজী’ তথা পারস্পরিক মতভিন্নতা হলে মীমাংসাকারীও ছিলেন। যুদ্ধ শেষে মুক্তিযুদ্ধারা তাদের অস্ত্রগুলো ইউসুফ আলী খানের কাছে গচ্ছিত রেখে যান, যা তিনি পরবর্তী সময়ে দারোগা আবদুল মান্নানের হাতে সোপর্দ করেন। এ ছাড়া মুক্তিযুদ্ধের সময় বরিশাল থানার বহু বাঙালি কর্মকর্তা সপরিবারে মাদ্রাসায় আশ্রয় গ্রহণ করেন। মুক্তিযুদ্ধ শুরু হলে তারা অস্ত্রশস্ত্র নিয়ে পালিয়ে এসেছিলেন এবং মাদ্রাসা থেকেই তারা যুদ্ধে অংশগ্রহণ করতে বের হতেন।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা   তথ্যসূত্র   বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৪-এ ব্রিটিশ ভারতে প্রতিষ্ঠিত বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮২-এ বাংলাদেশে প্রতিষ্ঠিত বিষয়শ্রেণী:বরিশাল জেলার কওমি মাদ্রাসা বিষয়শ্রেণী:চরমোনাই আন্দোলন বিষয়শ্রেণী:বরিশাল জেলার আলিয়া মাদ্রাসা
থাম্ব|চিত্র-  বাদল স্তম্ভ (পালযুগের স্তম্ভ লিপি যার থেকে পালরাজ নারায়ণ পালের শাসন সম্পর্কে জানা যায়) নারায়ণপাল পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন।রাখালদাস বন্দ্যোপাধ্যায়, বাঙ্গালার ইতিহাস, প্রকাশক- দে’জ পাবলিশিং, ১৩, বঙ্কিম চ্যাটার্জি স্ট্রিট, কলকাতা-৭৩, প্রথম দে’জ অখণ্ড সংস্করণ, জানুয়ারী, ২০০৮,  সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়। তার পর তার পুত্র রাজ্যপাল (পাল সম্রাট) সিংহাসনে আরোহণ করেন।   রাজত্বকাল  রমেশচন্দ্র মজুমদার ৮৫৪ থেকে ৯০৮ খ্রিষ্টাব্দেRamesh Chandra Majumder, History of Ancient Bengal, pp. 161-162, 1971, আবদুল মোমিন চৌধুরী ৮৬৬ থেকে ৯২০ খ্রিষ্টাব্দে ও বিন্দেশ্বরী প্রসাদ সিনহা ৮৬৫ থেকে ৯২০ খ্রিষ্টাব্দে এবং দীনেশচন্দ্র সরকার ৮৬০ থেকে ৯১৭ খ্রিষ্টাব্দে নারায়ণপালের রাজত্বের সময়কালকে নির্ণয় করেছেন।   মগধের পতন  নারায়ণপালের রাজত্বের প্রথমার্ধে মগধ, তীরভুক্তি ও বঙ্গ পাল সাম্রাজ্যের অন্তর্গত হলেও তার সপ্তদশ রাজ্যাঙ্কের পরে গুর্জররাজ ভোজদেব এই সকল অঞ্চল জয় করে নেন। ভোজদেব তার অধীনে সামন্তদের সহায়তায় বারাণসী জয় করে মগধ আক্রমণ করে নারায়ণপালকে পরাজিত করেন বলে অনুমান করা হয়। এই যুদ্ধে ভোজদেবের সামন্তরূপে প্রতীহার বংশীয় কক্ক মুদগিরিতে গৌড়রাজের বিপক্ষে যুদ্ধ করেছিলেন। কলচুরী রাজবংশের প্রথম গুণাম্ভোধিদেব ভোজদেবকে গৌড় আক্রমণে সহায়তা করেছিলেন।  পাদটীকা    তথ্যসূত্র   বিষয়শ্রেণী:পাল রাজবংশ বিষয়শ্রেণী:পাল রাজা
কর্নেল মুনীন্দ্র নাথ রায়, এসসি, ওয়াইএসএম (এম. এন. রায় নামেও পরিচিত) ছিলেন গোর্খা রাইফেলসের একজন ভারতীয় সেনা কর্মকর্তা। তিনি তাঁর বিশিষ্ট সেবার জন্য ভারতের তৃতীয় সর্বোচ্চ শান্তিকালীন বীরত্ব পুরস্কার শৌর্য চক্র এবং যু্দ্ধ সেবা পদকে ভূষিত হন।    জীবনের প্রথমার্ধ  এম. এন. রায় ছিলেন উত্তরপ্রদেশের গাজীপুরের বাসিন্দা। তিনি তাঁর তিন ভাইয়ের মধ্যে সবার ছোট ছিলেন। তাঁর বড় ভাই লেফটেন্যান্ট কর্নেল ডি. এন. রায় ভারতীয় সেনাবাহিনীর গোর্খা রেজিমেন্টের একজন কর্মকর্তা। তাঁর দ্বিতীয় বড় ভাই ওয়াই. এন. রায় কেন্দ্রীয় রিজার্ভ পুলিশ বাহিনীতে একজন কর্মকর্তা। সেপ্টেম্বর, ১৯৯৭ সালে এম. এন. রায় ২/৯ গোর্খা রাইফেলস দিয়ে ভারতীয় সেনাবাহিনীতে কমিশন লাভ করেন।    সামরিক পেশা  তিনি তাঁর নেতৃত্ব, দুর্দান্ত সাহস এবং সাহসী কর্মের জন্য পরিচিত ছিলেন। মে ২০১৩ এর মধ্যে, কর্নেল এম. এন. রায় ৪২ রাষ্ট্রীয় রাইফেলসের কমান্ড গ্রহণ করেন।   যুদ্ধ সেবা পদক  ২০১৫ সালে প্রজাতন্ত্র দিবসের প্রাক্কালে ২০১৪ সালে দক্ষিণ কাশ্মীরে জঙ্গিদের সঙ্গে বন্দুকযুদ্ধসহ অপারেশনের পরিকল্পনা ও পরিচালনায় অবদানের জন্য কর্নেল রায়কে যুদ্ধ সেবা পদক দ্বারা ভূষিত হন।   শৌর্য চক্র  ২৭ জানুয়ারি ২০১৫ তারিখে ইউনিট ত্রালের একটি গ্রামে সন্ত্রাসীদের উপস্থিতি সম্পর্কে তথ্য পেয়েছিল। তথ্য পাওয়ার পর নিরাপত্তা বাহিনী একটি অভিযান চালানোর সিদ্ধান্ত নেয়। যা ছিল সেনা, সিআরপিএফ এবং পুলিশের যৌথ অভিযান।  সন্ত্রাসীরা একটি বাড়িতে লুকিয়ে ছিল। বাড়িটি শীঘ্রই নিরাপত্তা বাহিনী ঘিরে ফেলে। জঙ্গিরা গুলি চালাতে শুরু করে। সন্ত্রাসীদের একজনের বাবা ও ভাই অ্যাসল্ট টিমকে জানিয়েছিলেন যে তারা আত্মসমর্পণ করবে। কর্নেল রায় আর্মি ডিকোরিং অফ উইনিং হার্টস অ্যান্ড মাইন্ডস অনুসরণ করেন। তিনি জঙ্গিদের আত্মসমর্পণের সুযোগ দেওয়ার সিদ্ধান্ত নেন। পালানোর জন্য জঙ্গিরা গুলি চালাতে শুরু করে। এই অভিযানে দুই জঙ্গি নিহত হয়। কিন্তু প্রচণ্ড গুলির বিনিময়ের সময় কর্নেল এম. এন. রায় গুরুতর আহত হন এবং পরে তিনি আহত হয়ে শহীদ হন।। কর্নেল এম. এন. রায় তাঁর সাহসিকতার জন্য মরণোত্তর ভাবে শৌর্য চক্র দ্বারা ভূষিত হন।   ব্যক্তিগত জীবন  কর্নেল এম. এন. রায়ের স্ত্রী প্রিয়াঙ্কা, কন্যা আলকা ও রিচা এবং ছেলে আদিত্য দ্বারা জীবিত আছেন। কর্নেল এম. এন. রায়ের অন্ত্যেষ্টিক্রিয়ায়, তার ১১ বছর বয়সী কন্যা অলকা গোর্খা রেজিমেন্টের যুদ্ধ ধ্বনি, আয়ো গুর্খালি! দিয়ে তার পিতাকে বিদায় জানিয়ে জাতিকে গর্বিত করেছিলেন।  এই ঘটনাটি ২০১৯ সালের বলিউড ছবি উরি: দ্য সার্জিক্যাল স্ট্রাইকেও চিত্রিত হয়েছিল।   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:উত্তরপ্রদেশের ব্যক্তি বিষয়শ্রেণী:ভারতীয় সেনা কর্মকর্তা বিষয়শ্রেণী:২০১৫-এ মৃত্যু
ওয়েলিংতন দানিয়েল বুয়েনো (; জন্ম: ২৪ আগস্ট ১৯৯৫; বুয়েনো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন ওয়েলিংতন দানিয়েল বুয়েনো ১৯৯৫ সালের ২৪শে আগস্ট তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:শিমিজু এস-পালসের খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:ভিসেল কোবের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:সাও পাওলোর ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
২০১৮ সালের রিয়াদ ক্ষেপণাস্ত্র হামলাটি ২০১৮ সালের ২৬শে মার্চ শিয়া হুথি বিদ্রোহীদের দ্বারা সৌদি আরবে নিক্ষেপ করা সাতটি ক্ষেপণাস্ত্রের ধারাবাহিক হামলা ছিল। ক্ষেপণাস্ত্রসমূহ কিং খালিদ আন্তর্জাতিক বিমানবন্দর ও অন্যান্য স্থানসমূহকে লক্ষ্য করে নিক্ষেপ করা হয়। সৌদি বাহিনী সাতটি ক্ষেপণাস্ত্র ধ্বংস করার দাবি করে, যার মধ্যে রিয়াদকে লক্ষ্য করে তিনটি, জিহানকে লক্ষ্য করে দুটি ও নাজরানকে লক্ষ্য করে একটি ক্ষেপণাস্ত্র ছোড়া হয়েছিল। তবে সিএনএস-এর পূর্ব এশিয়া অপ্রসারণ কর্মসূচির পরিচালক জেফরি লুইসের মতে, এমআইএম-১০৪ প্যাট্রিয়ট ব্যবস্থার ত্রুটির কারণে সৌদিরা ক্ষেপণাস্ত্রগুলিকে আটকাতে ব্যর্থ হয়েছে। একটি ভিডিওতে দেখা যায় যে, রবিবার রাতে একটি প্যাট্রিয়ট ক্ষেপণাস্ত্র উৎক্ষেপণ দ্রুত ভুল হয়ে যায়। ক্ষেপণাস্ত্রের গতিপথ পরিবর্তনের মধ্য দিয়ে, রিয়াদের একটি পাড়ায় বিধ্বস্ত হয় এবং বিস্ফোরিত হয়। সৌদি রাজধানীতে আরেকটির বিস্ফোরণ ঘটতে দেখা গেছে।  নিউজ চ্যানেল, আল আরাবিয়া, ফুটেজ প্রচার করেছে। যেটিতে বলা হয়েছে যে প্যাট্রিয়ট ক্ষেপণাস্ত্রের ব্যাটারিগুলি আগত হুথি ক্ষেপণাস্ত্রগুলিতে গুলি চালাচ্ছে। অনলাইন ভিডিওগুলি রিয়াদের একটি রাস্তায় পড়ে থাকা একটি ক্ষেপণাস্ত্রের ফুসেলেজ বলে মনে হচ্ছে।  জাতিসংঘ নিরাপত্তা পরিষদ এই হামলার নিন্দা করেছে। রিয়াদের উপর দিয়ে একটি ক্ষেপণাস্ত্রের টুকরো একটি প্রতিবেশীর উপর পড়ে গেলে একজন মিশরীয় ব্যক্তি নিহত এবং দু'জন আহত হয়।  আল মাসিরাহ, একটি হুথি-চালিত স্যাটেলাইট নিউজ চ্যানেল, বোরকান বা আগ্নেয়গিরি ক্ষেপণাস্ত্র হিসাবে ছোড়া কিছু ক্ষেপণাস্ত্র চিহ্নিত করেছে। জাতিসংঘ, পশ্চিমা দেশ এবং ইয়েমেনে যুদ্ধরত সৌদি নেতৃত্বাধীন সামরিক জোট সকলেই বলেছে যে, বুরকান ইরানি কিয়াম ব্যালিস্টিক ক্ষেপণাস্ত্রের বৈশিষ্ট্যকে প্রতিফলিত করে। তারা বলেছে যে, ইরান হয় প্রযুক্তি ভাগ করেছে বা হুথিদের কাছে বিচ্ছিন্ন ক্ষেপণাস্ত্র পাচার করেছে। যারা তারপরে তাদের পুনর্নির্মাণ করেছে।  সৌদি আরবের দূতাবাসের একজন মুখপাত্র বলেছেন, "ইয়েমেনের ভেতর থেকে সৌদি আরবের দিকে সাতটি ব্যালিস্টিক ক্ষেপণাস্ত্র নিক্ষেপ করা হয়েছে।" "এই আক্রমণাত্মক কাজ সম্পর্কে আরও বিস্তারিত জানাতে" একই দিন দুপুর ১টায় একটি সংবাদ সম্মেলন অনুষ্ঠিত হয়৷   তথ্যসূত্র   বিষয়শ্রেণী:২০১৮-এর সশস্ত্র সংঘাত বিষয়শ্রেণী:অপর্যালোচিত অনুবাদসহ পাতা বিষয়শ্রেণী:সৌদি আরবের ভবনে বোমা হামলা
ডাস্কি ল্যাবরিন্থ (বৈজ্ঞানিক নাম: Neope pulaha (Moore)) প্রজাতি নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।   আকার  প্রসারিত অবস্থায় ডাস্কি ল্যাবরিন্থ এর ডানার আকার ৭০-৮৫ মিলিমিটার দৈর্ঘ্যের হয়।  উপপ্রজাতি  ডাস্কি ল্যাবরিন্থ এর প্রজাতিগুলো হলো:  Neope yama yama (Moore, 1858)  Neope yama yamoides (Moore, 1892)  Neope yama kinpingensis ( Lee, 1962)   ভারতে প্রাপ্ত ডাস্কি ল্যাবরিন্থ এর উপপ্রজাতি   ভারতে প্রাপ্ত ডাস্কি ল্যাবরিন্থ এর উপপ্রজাতি হল-   Neope yama yama Moore, 1858 – Bhutanese Dusky Labyrinth  Neope yama buckleyi Talbot, 1947 – West Himalayan Dusky Labyrinth   বিস্তার  এই প্রজাতি ভারত এর হিমাচল প্রদেশ থেকে অরুণাচল প্রদেশ এবং মায়ানমার এর বিভিন্ন অঞ্চলে দেখা যায়।   চিত্রশালা   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:১৮৫৮-এ বর্ণিত প্রজাপতি
পাউল ফেনৎস (, ; জন্ম: ৮ সেপ্টেম্বর ১৯৯২) হলেন একজন সাবেক জার্মান ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে জার্মানির প্রতিনিধি হিসেবে প্রতিদ্বন্দ্বিতা করতেন।  ১৯৯৬ সালে ফিগার স্কেটিংয়ে অভিষেক করা ফেনৎস জার্মানির হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন পাউল ফেনৎস ১৯৯২ সালের ৮ই সেপ্টেম্বর তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফেনৎস জার্মানির প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি নিকোল শট, কাথারিনা মুলার এবং টিম ডিকের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ৮ পয়েন্ট স্কোর করেছিলেন, তবে তারা ফ্রি স্কেটস/ডান্সে অংশগ্রহণের জন্য উত্তীর্ণ হতে পারেননি।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ সিঙ্গেল স্কেটার বিষয়শ্রেণী:জার্মানির অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার
সাধু বা সাধক বলতে পুণ্যবান সেসকল ব্যক্তিদের বোঝায় যারা কোন এক মহৎ উদ্দেশ্যে (সাধারণত ধর্ম) নিয়োজিত থাকেন কিংবা সাধনা করেন। সাধু শব্দটি দ্বারা সাধারণত নিম্নোক্ত বিষয় বোঝানো যেতে পারে-  সাধু (হিন্দুধর্ম)  হিন্দু ধর্ম বিষয়ক সাধনাকারী, পূজারী কিংবা হিন্দু ধর্মগুরু।  সন্ত  ইংরেজি সেইন্ট/সেন্ট শব্দের বাংলাকরণ সন্ত করা হয়েছে। সন্ত বলতে খ্রিষ্ট ধর্মের সাধু বোঝানো হয়ে থাকে, যারা সাধারণত ফাদার, ব্রাদার হিসেবে পশ্চিমাবিশ্বে পরিচিত।
রবের্তো গায়োন মার্কেস (; ১ জানুয়ারি ১৯০৫ – ১ জানুয়ারি ২০০৬; এছাড়াও রবের্তো গায়োন নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।  ১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ২০ মৌসুম অতিবাহিত করে অবসর গ্রহণ করেছিলেন।  ১৯৩০ সালে, মার্কেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ২টি ম্যাচে অংশগ্রহণ করে ১টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।  ব্যক্তিগত জীবন ফ্রান্সিস্কো গার্সা গুতিয়েরেস ১৯০৫ সালের ১লা জানুয়ারি তারিখে, কোস্টা রিকার সান হোসেতে জন্মগ্রহণ করেছিলেন এবং ২০০৬ সালের ১লা জানুয়ারি তারিখে ১০১ বছর বয়সে মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল মেক্সিকো  ১৯৩০  ২  ১  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১৯ জুলাই ১৯৩০  এস্তাদিও সেন্সেনারিও, মোন্তেবিদেও, উরুগুয়ে    ৩–৫  ৩–৬  ১৯৩০ ফিফা বিশ্বকাপ    তথ্যসূত্র  বহিঃসংযোগ      বিষয়শ্রেণী:১৯০৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:মেক্সিকীয় ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল ফরোয়ার্ড
সাবরাং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটিই বাংলাদেশের সর্বদক্ষিণের স্থলভাগ।   আয়তন  সাবরাং ইউনিয়নের আয়তন ১৫,৫৮২ একর (৬৩.০৬ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী সাবরাং ইউনিয়নের লোকসংখ্যা ৪৬,৫১২ জন; এর মধ্যে পুরুষ ২৪,০৯২ জন এবং মহিলা ২২,৪২০ জন।   অবস্থান ও সীমানা  টেকনাফ উপজেলার মূল ভূখণ্ডের সর্ব-দক্ষিণে সাবরাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে টেকনাফ সদর ইউনিয়ন, পশ্চিমে বঙ্গোপসাগর, দক্ষিণে বঙ্গোপসাগর ও বঙ্গোপসাগরের মাঝে সেন্টমার্টিন ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।   প্রশাসনিক কাঠামো  সাবরাং ইউনিয়ন টেকনাফ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডমুণ্ডার ডেইল, ফতে আলীপাড়া, কুরাবুইজ্যাপাড়া, চান্দলীপাড়া, বেইঙ্গাপাড়া, উত্তর নয়াপাড়া, বাহারছড়া২নং ওয়ার্ডহাদুরছড়া, খুরের মুখ, আলীর ডেইল, গুচ্ছগ্রাম, কোয়াংছড়িপাড়া, আশ্রয়ণ, করাচিপাড়া, রুহুল্যার ডেপা৩নং ওয়ার্ডকাটাবনিয়া, কচুবনিয়া, হারিয়াখালী৪নং ওয়ার্ডমণ্ডলপাড়া, পানছড়িপাড়া, সিকদারপাড়া, খয়রাতিপাড়া, বাজারপাড়া, মগপাড়া৫নং ওয়ার্ডলেজিরপাড়া, পেণ্ডলপাড়া, আছারবনিয়া, ডেগিল্যারবিল, ডেইলপাড়া৬নং ওয়ার্ডঝিনাপাড়া, পুরানপাড়া, নোয়াপাড়া, ঘোলাপাড়া, লাফারঘোনা৭নং ওয়ার্ডশাহপরীরদ্বীপ পশ্চিমপাড়া, দক্ষিণপাড়া, ঘোলারপাড়া, মাঝেরপাড়া, হাজীপাড়া৮নং ওয়ার্ডশাহপরীরদ্বীপ উত্তরপাড়া, ডাঙ্গারপাড়া, ডেইলপাড়া, কোনারপাড়া৯নং ওয়ার্ডশাহপরীরদ্বীপ জালিয়াপাড়া, ক্যাম্পপাড়া, বাজারপাড়া, মিস্ত্রিপাড়া   শিক্ষা  সাবরাং ইউনিয়নের সাক্ষরতার হার ১৯.৫৪%। এ ইউনিয়নে ৪টি মাধ্যমিক বিদ্যালয় ও ৩টি দাখিল মাদরাসা ও ১১টি সরকারি প্রাথমিক বিদ্যালয় রয়েছে।   শিক্ষা প্রতিষ্ঠান   মাধ্যমিক বিদ্যালয়  নয়াপাড়া আলহাজ্ব নবী হোসাইন উচ্চ বিদ্যালয়  সাবরাং উচ্চ বিদ্যালয়  শাহপরীরদ্বীপ হাজ্বী বশির আহমদ উচ্চ বিদ্যালয়  সাবরাং উপকূলীয় রেডক্রিসেন্ট উচ্চ বিদ্যালয়   মাদ্রাসা   আল-হোসাইনিয়া দাখিল মাদ্রাসা, মুন্ডারডেইল  উম্মে সালমা বালিকা দাখিল মাদ্রাসা, নোয়াপাড়া  গ্র্যান্ড সুলতান দাখিল মাদ্রাসা, আলীর ডেইল   যোগাযোগ ব্যবস্থা  সাবরাং ইউনিয়নে যোগাযোগের প্রধান সড়ক হলো টেকনাফ-শাহপরীর দ্বীপ সড়ক। প্রধান যোগাযোগ মাধ্যম সিএনজি চালিত অটোরিক্সা ও বাস।   খাল ও নদী  সাবরাং ইউনিয়নের পূর্ব সীমান্ত দিয়ে নাফ নদী প্রবাহিত হয়ে বঙ্গোপসাগরে মিশেছে এবং পশ্চিম পাশে রয়েছে খুরের মুখ (সাবরাং খাল) বঙ্গোপসাগর।   হাট-বাজার  সাবরাং ইউনিয়নের প্রধান ৭টি হাট-বাজার হলো সিকদার পাড়া বাজার,সাবরাং ইউনিয়ন পরিষদ বাজার, নোয়া পাড়া বাজার, চান্দলী পাড়া বাজার, হারিয়াখালী বাজার, শাহপরীর দ্বীপ বাজার এবং মিস্ত্রী পাড়া বাজার।   দর্শনীয় স্থান   সাবরাং ট্যুরিজম পার্ক  নাফ নদীর তীরস্থ নোয়া পাড়ায় অবস্থিত বিজিবি বিওপি সংলগ্ন পরিবেশ টাওয়ার  শাহপরীর দ্বীপ ও জেটিঘাট  সাউদার্ন পয়েন্ট রিসোর্ট, শাহপরীর দ্বীপ বিওপি সংলগ্ন বিজিবি নিয়ন্ত্রিত অবকাশকেন্দ্র  নাফ নদীর মোহনা  বঙ্গোপসাগর   জনপ্রতিনিধি   বর্তমান চেয়ারম্যান: নূর হোসেন   স্বাস্থ্য ব্যবস্থা  সাবরাং ইউনিয়ন স্বাস্থ্য ও পরিবার কল্যাণ কেন্দ্র, ৬নং ওয়ার্ডের নোয়া পাড়া গ্রামে অবস্থিত।   এনজিও কার্যক্রম  শেড, এসিএফ, ব্র্যাক, কোডেক, আরটিএমআই।   আরও দেখুন   টেকনাফ উপজেলা  টেকনাফ মডেল থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:টেকনাফ উপজেলার ইউনিয়ন
চর আড়ালিয়া ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব  ১.  এডভোকেট মো: মিজানুর রহমান  আইনজীবী, ঢাকা, বাংলাদেশ সুপ্রিম কোর্ট।  সাবেক পিপি: নরসিংদী জেলা কোর্ট (১৯৯৬)  পিতা: আব্দুল হেকিম পন্ডিত   ২.  মো: নুরুল ইসলাম   ফার্স্ট ক্লাস (প্রথম শ্রেনীর) মেজিস্ট্রেট  [ গ্রাম: বাতাকান্দি বটতলি]   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩   আরও দেখুন    তথ্যসূত্র   বিষয়শ্রেণী:রায়পুরা উপজেলার ইউনিয়ন
বধিরতার জন্য সাংস্কৃতিক এবং চিকিৎসা প্রসঙ্গে ভিন্ন সংজ্ঞা রয়েছে। চিকিৎসা প্রসঙ্গে, বধিরতার অর্থ হল শ্রবণশক্তি হানি যা একজন ব্যক্তিকে কথ্য ভাষা বোঝা থেকে বিরত রাখে, একটি শ্রবণতাত্ত্বিক অবস্থা। এটি পরে একটি সাংস্কৃতিক প্রেক্ষাপটে ব্যবহার করা হয় যারা প্রাথমিকভাবে শ্রবণ ক্ষমতা নির্বিশেষে সাংকেতিক ভাষার মাধ্যমে যোগাযোগ করে।  দুটি সংজ্ঞা অধিক্রমণ করে কিন্তু একই নয়, কারণ শ্রবণশক্তি হানিতে এমন ঘটনাগুলিকে অন্তর্ভুক্ত যেগুলি কথ্য ভাষা বোঝার উপর প্রভাব ফেলতে যথেষ্ট গুরুতর নয়, কিন্তু সাংস্কৃতিক বধিরতাতে এমন শ্রবণশক্তিসম্পন্ন ব্যক্তিদেরকে অন্তর্ভুক্ত করে যারা সাংকেতিক ভাষা ব্যবহার করে, যেমন বধির প্রাপ্তবয়স্কদের শিশু।  তথ্যসূত্র  বিষয়শ্রেণী:শ্রুতিবিজ্ঞান বিষয়শ্রেণী:শ্রবণশক্তি হানি বিষয়শ্রেণী:বধিরতা
করবিন বস (জন্ম: ১০ সেপ্টেম্বর ১৯৯৪) একজন দক্ষিণ আফ্রিকান ক্রিকেটার। তিনি ২০১৪ সালের অনূর্ধ্ব-১৯ ক্রিকেট বিশ্বকাপে খেলেছিলেন। তিনি দক্ষিণ আফ্রিকার প্রাক্তন ক্রিকেটার টারটিয়াস বসের পুত্র। তিনি একজন অলরাউন্ডার যিনি সাধারণত মিডল অর্ডারে ব্যাট করেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:নর্দার্নসের ক্রিকেটার বিষয়শ্রেণী:পার্ল রয়্যালসের ক্রিকেটার বিষয়শ্রেণী:প্রিটোরিয়া ক্যাপিটালসের ক্রিকেটার বিষয়শ্রেণী:টাইটান্সের ক্রিকেটার বিষয়শ্রেণী:সোয়ানে স্পার্টান্সের ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:২১শ শতাব্দীর দক্ষিণ আফ্রিকান পুরুষ ক্রীড়াবিদ বিষয়শ্রেণী:এমআই কেপ টাউনের ক্রিকেটার বিষয়শ্রেণী:ডারবান থেকে আগত ক্রিকেটার